Vilja Toomi

Vilja Toomi (sünninimi Vilja Isok; 3. september 1920 Keila – 26. veebruar 1993 Tallinn) oli eesti muusika- ja rahvatantsupedagoog ning koorijuht.Eesti Teatri- ja Muusikamuuseum. Tähtpäevade kalender

Ta lõpetas Tallinna Õpetajate Seminari. Õppis Tallinna Riiklikus Konservatooriumis muusikapedagoogika eriala, 1967. aastal lõpetas ta Tallinna Pedagoogilise Instituudi.Vilja Toomi (nekroloog). Õpetajate Leht, 6. märts 1993

Ta töötas muusikaõpetajana Tallinna 29. 7-klassilises koolis, hiljem Tallinna 21. Keskkooli muusika süvaõppega klassides.

Ta oli mudilaskooride dirigent I, III ja IV koolinoorte laulu- ja tantsupeol.

Ta on maetud Tallinna Metsakalmistule.Kalmistute register HAUDI

Tunnustus
1962 – Eesti NSV teeneline õpetaja

Isiklikku
Tema abikaasa oli rahvatantsujuht Ullo Toomi.

Viited

Välislingid
Rahvusarhiivi fotode andmebaas. Eesti NSV III koolinoorte Laulu- ja tantsupeo mudilaskooride dirigent, Tallinna 21. keskkooli muusikaõpetaja Vilja Toomi koore juhendamas (1972)

Kategooria:Eesti muusikapedagoogid
Kategooria:Eesti koorijuhid
Kategooria:Eesti NSV teenelised õpetajad
Kategooria:Metsakalmistule maetud
Kategooria:Sündinud 1920
Kategooria:Surnud 1993